عراق میں امریکی سفارت خانہ پر متعدد راکٹ و میزائیل گرے

عراق کے دارالحکومت بغداد کے  گرین زون علاقہ میں امریکی سفارتخانہ کے قریب متعدد راکٹ اور میزائل گرے ہیں۔

خبر کا کوڈ: ۴۴۰۴۱۷

تاریخ: ۲۰ مرداد ۲۰۱۹ - ۱۱:۱۹

رسا نیوز ایجنسی کی رپورٹ کے مطابق عراق کے دارالحکومت بغداد کے  گرین زون علاقہ میں امریکی سفارتخانہ کے قریب متعدد راکٹ اور میزائل گرے ہیں۔

موصولہ رپورٹ کے مطابق عراقی ذرائع نے اعلان کیا ہے کہ راکٹوں کے حملے کے بعد امریکی سفارتخانہ میں خطرے کے الارم بجنے شروع ہوگئے۔

اطلاعات کے مطابق عراقی سکیورٹی اہلکار علاقہ میں پہنچ گئے ہیں اور تحقیقات کا آغاز کردیا ہےاس حملے میں کسی جانی نقصان کی کوئی اطلاع نہیں ہے۔

عراق کی فوج نے بغداد کے گرین زون میں کاتیوشا میزائل کے داغے جانے کی تصدیق کی ہے ، عراقی سکیورٹی اہلکاروں نے علاقے کو گھیرے میں لے کرتحقیقات کا آغاز کردیا ہے۔

واضح رہے کہ عراق میں امریکی فوجیوں کی موجودگی پر وہاں کی عوام مسلسل احتجاج کر رہی ہے ۔